### Resumé

Vejle Kommune og lokale ’Bypuljegrupper’ inviterede borgerne i Egtved og Jelling til at indsende projektidéer, der understøtter byernes byvisioner. Projekterne blev efterfølgende sat til afstemning på BorgerLab. 314 borgere i Egtved og 295 i Jelling stemte, og i alt 14 projekter har modtaget tilsagn om støtte.

### Sagsfremstilling

**Borgerne i Egtved og Jelling har sat retning for lokale projekter**

I foråret 2025 opfordrede Vejle Kommune og de lokale ’Bypuljegrupper’ – bestående af repræsentanter fra lokalråd/udviklingsråd, handels- og erhvervsforeninger samt Teknik & Miljø – borgerne i Egtved og Jelling til at indsende projektidéer, der kunne skabe lokal værdi og understøtte realiseringen af byvisionerne i de to byer.

I Egtved blev der indsendt 15 projektidéer – både små og store – mens borgerne i Jelling bidrog med i alt 25 idéer. ’Bypuljegrupperne’ gennemgik alle forslag og sikrede, at de levede op til kriterierne, som er godkendt af Teknisk Udvalg.

Thomas Dahl blev derefter lagt op til offentlig afstemning via BorgerLab – [adresse] digitale platform for borgerinddragelse. Her fik borgerne i både Egtved og Jelling mulighed for at prioritere de projekter, de ønskede realiseret. Hver by har en pulje på 0,5 mio. kr. til rådighed.

**Resultatet i Egtved**
314 borgere afgav deres stemme online. Følgende seks projekter har opnået tilsagn fra [adresse]:

* *[adresse] – Porten til [adresse]*
* *[adresse] TROLD*
* *Egtvedpigen – En Skulpturel Hyldest*
* *Byen der gror – med dyr og biodiversitet*
* *Solens rejse – En port til Egtved. Forbindelse mellem "Verden" og "Byen"*
* *Udsigtstårn på [adresse] til [adresse]*

**Resultatet i Jelling**
295 borgere deltog i afstemningen online. Følgende otte projekter har opnået tilsagn fra [adresse]:

* *Træningscenter Thyra i [adresse]*
* *Badebro ved [adresse]*
* *Jamfredag på [adresse]*
* *QR-guidede gåture rundt i Jelling*
* *Åbent cykelværksted*
* *Udendørs Arch Ball multibord*
* *Nytænkning af [adresse] – din digitale guide til byens liv*
* *Tilbud om leg med ler*

Alle projektbeskrivelser kan læses på: [www.borgerlab.vejle.dk](http://www.borgerlab.vejle.dk)

### Klima og resiliensvurdering

Projekter der realiseres skal redegøre for valg omkring bæredygtighed og klima.

### Sagens videre forløb

Sagen skal alene behandles i Teknisk Udvalg.

### Historik

**Teknik- og Miljødirektøren indstiller, den 5. november 2024, punkt 215:**

**at** kriterierne godkendes, og

**at** rammer for processen godkendes

**Beslutning fra Teknisk Udvalg den 5. november 2024, punkt 215:**

Godkendt.

### Indstilling Teknik- og Miljødirektøren indstiller

**at** udvalget tager orienteringen til efterretning.

### Beslutning

Taget til efterretning.